
ROMÂNIA
JUDEŢUL VRANCEA

CONSILIUL LOCAL

AL MUNICIPIULUI FOCSANI
HOTĂRÂRE

   Pentru  adoptarea unor măsuri privind demararea procedurii de selecţie pentru funcţiile 

               de membrii ai consiliului de administratie la SC Administraţia Pieţelor Focşani SA

          Consiliul Local al Municipiului Focsani, Judetul Vrancea, întrunit în şedinţă ordinară;

            - văzând Proiectul de hotărâre iniţiat de Primarul Municipiului Focşani,  raportul Direcţiei economice-Serviciul resurse umane, managementul calităţii înregistrat la nr.43265/20.06.2017, prin care se propune adoptarea unor măsuri privind demararea procedurii de selecţie pentru funcţiile de membrii ai consiliului de administratie la SC Administraţia Pieţelor Focşani SA, avizul favorabil al Comisiei de buget si administrație publică, precum și procesul verbal al Comisiei de numărare al voturilor secret exprimate;
           - văzând adresa nr.1331/26.05.2017 a SC Administraţia Pieţelor  Focşani SA;

           -având în vedere Ordonanţa de Urgenţă a Guvernului nr.109/2011 privind guvernanţa coorporativă a întreprinderilor publice, cu modificările şi completările ulterioare şi Hotărârea Guvernului nr. 722/2016 pentru aprobarea Normelor metodologice de aplicare a unor prevederi din Ordonanţa de urgenţă a Guvernului nr. 109/2011 privind guvernanţa corporativă a întreprinderilor publice;

           - in baza  art.36 alin. (2) lit.a), alin. (3) lit. b) şi în temeiul art. 45 alin.  (1) și (5)  din Legea nr. 215/2001, privind administraţia publică locală, republicată în 2007, cu modificările şi completările ulterioare;

HOTĂRĂŞTE:
          Art. 1.  Convocarea  reprezentantului Consiliului Local al Municipiului Focşani în Adunarea Generală a Acţionarilor la SC Administraţia Pieţelor  Focşani SA  de a  declanşa, prin hotărâre AGA, procedura de selecţie pentru funcţiile de membrii ai consiliului de administratie la SC Administraţia Pieţelor  Focşani SA .

         Art. 2.  Scrisoarea de Aşteptări referitoare la stabilirea performanţelor aşteptate de la organele de administrare ale SC Administraţia Pieţelor  Focşani SA , rămâne cea stabilită prin Hotărârea Consiliului Local al Municipiului Focşani nr.81/2017.

          Art.3 Modificarea Anexei nr.2 la Hotărârea Consiliului Local al Municipiului Focşani nr. 104/2017 privind avizarea profilului consiliului de administraţie, al candidaţilor şi matricea consiliului de administraţie al S.C. Administraţia Pieţelor Focşani S.A., după cum urmează:

“A.Condiţiile generale minime obligatorii care vor fi îndeplinite pentru funcţia de membru al Consiliului de administraţie, lit.i), va avea următorul cuprins:

i)-nu poate fi mai mult de un membru din rândul funcţionarilor publici sau al altor categorii de personal din cadrul autorităţii publice tutelare ori din cadrul altor autorităţi sau instituţii publice”.

      Art. 4. (1). Numirea Comisiei de selecţie a celor cinci funcţii de membrii ai consiliului de administratie  la SC Administraţia Pieţelor  Focşani SA, în următoarea componenţă:

       - Presedinte- doamna Baciu Micșunica
       - Membru- doamna Calotă Geta
       - Membru- doamna Turcu Manuela
         (2). Atribuţiile comisiei sunt prevăzute în OUG nr.109/2011 privind guvernanţa coorporativă a întreprinderilor publice, cu modificările şi completările ulterioare şi Hotărârea Guvernului nr.722/2016 pentru aprobarea Normelor metodologice de aplicare a unor prevederi din Ordonanţa de urgenţă a Guvernului nr.109/2011 privind guvernanţa corporativă a întreprinderilor publice.
          (3) Comisia este mandatată să întocmească cu respectarea prevederilor legale procedura internă de selecţie a candidaţilor pentru funcţiile de membrii în consiliul de administraţie la SC Administraţia Pieţelor  Focşani S.A.  care să cuprindă, dar fără a se limita la acestea anunţul individual al anunţului public privind selecţia prealabilă, condiţiile selecţiei şi grila de evaluare a candidaţiilor, conţinutul procedurii de selecţie, modalitatea şi etapele de desfăşurare a acesteia, documentele necesare a fi prezentate de candidaţi în dosarul de participare.

       
Art.  5. Mandatarea reprezentantului Consiliului Local al Municipiului Focşani în Adunarea Generală a Acţionarilor la SC Administraţia Pieţelor Focşani S.A.  de a derula toate procedurile necesare implementării OUG nr.109/2011 privind guvernanţa coorporativă a întreprinderilor publice, cu modificările şi completările ulterioare şi Hotărârii Guvernului nr.722/2016 pentru aprobarea Normelor metodologice de aplicare a unor prevederi din Ordonanţa de urgenţă a Guvernului nr.109/2011 privind guvernanţa corporativă a întreprinderilor publice.
 Art. 6. Prezenta hotărâre va fi comunicată de către Serviciul administraţie publică locală, agricultură, compartimentelor, birourilor, serviciilor şi Primarului  Municipiului  Focşani,  conform  legii, care  va  asigura  executarea acesteia  prin  Serviciul  administraţie publică  locală, agricultură,  Direcţia economică, Serviciul resurse umane, managementul calităţii şi de către Comisia de selecţie nominalizată la art. 4, reprezentantul Consiliului Local al Municipiului Focşani în Adunarea Generală a Acţionarilor la SC Administraţia Pieţelor  Focşani S.A.  şi  SC Administraţia Pieţelor  Focşani S.A. 

   PREŞEDINTE DE ŞEDINŢĂ,

        Nedelcu Mihai                                                                Contrasemnează,

                                                                                  SECRETARUL MUNICIPIULUI 

                                                                                                  FOCSANI,         
                                                                                       Corhană Eduard Marian   

